Hugsa tær, at í einari teldu ber til at síggja alt um teg og meg: føðingardag, kyn gift/ur, ja/nei, maki, fyrr og nú, samkynd/ur, ja/nei, børn, í hjúnalagi/uttan fyri hjúnalag, bústaður, fyrr og nú, útbúgving, hvussu skikkaði tú tær í skúlanum, arbeiðspláss, fyrr og nú, møtir tú til tíðina, ella ert tú ofta ov seinur, hvussu ofta ert tú frá vegna sjúku, hvussu ofta ert tú frá av øðrum orsøkum, løn, skattur, ogn, skuld, ert tú vanur/von at gjalda til tíðina, ja/nei, stødd, hárlitur, eygnalitur, húðarlitur, likamlig brek, heilsustøða: sjúka, fyrr og nú, hvønn heilivág tú brúkar, fyrr og nú, trúgv, politisk áskoðan, hvat slag av bili hevur tú, fyrr og nú, brotsverk, stór og smá (um tú hevur fingið bót fyri okkurt) o. m. a. Hetta og mangt annað kunnu vit vænta, um vit ikki ansa okkum.